मेरठ. यहां तीन दिन बाद जब एक घर के दरवाजे का ताला तोड़कर खोला गया तो अंदर का नजारा देखकर लोगों के होश उड़ गए। दरअसल, कमरे में बेड के अंदर किन्नर का शव पड़ा था। किन्नर के साथ रहने वाला उसका दूसरा साथी फरार है। किराए पर रहता था किन्नर...
- जानकारी के मुताबिक, किन्नर आबिद उर्फ भूरा मेरठ के शताब्दी नगर में दुर्गा प्रसाद नाम के शख्स के मकान में अपने साथी सोनू गुर्जर के साथ किराए पर रहता था।
- दोनों लोग शादियों में बधाई लेने का काम करते थे। पड़ोसियों ने बताया कि 3 दिन से दोनों दिखाई नहीं दे रहे थे। जिस कमरे में वो रहते थे, उसका बाहर से ताला लगा था।
- जब रविवार की सुबह आबिद का भाई नईम कमरे पर पहुंचा तो उसने ताला लगा देखा। उसने आसपास के लोगों से जानकारी की। जब उसने कमरे के अंदर झांककर देखा तो अंदर पंखा चल रहा था।
- इसके बाद मकान मालिक और नईम ने लोगों के साथ मिलकर कमरे का ताला तोड़ा। जब वो लोग कमरे में घुसे तो वहां रखे बेड के अंदर आबिद का शव पड़ा था।
- उन लोगों ने इसकी सूचना पुलिस को दी। पुलिस ने शव को पोस्टमार्टम के लिए भेज दिया।
3 दिन पहले हुआ था विवाद
- पड़ोसियों ने बताया कि 3 दिन पहले आबिद और सोनू के बीच किसी बात को लेकर विवाद हुआ था। उसके बाद से ही दोनों दिखाई नहीं दे रहे थे।
- पड़ोसियों के मुताबिक, दो दिन पहले सोनू का फोन आया था, लेकिन उसने कोई संतोषजनक जवाब नहीं दिया।
- आबिद के भाई ने सोनू को नामजद करते हुए उस पर हत्या किए जाने का आरोप लगाया है।
क्या कहना है पुलिस का?
- एसपी सिटी आलोक प्रियदर्शी ने बताया कि आबिद की गला दबाकर हत्या की गई है। पोस्टमार्टम रिपोर्ट आने के बाद मौत के कारण की पुष्टि होगी।
- आरोपी सोनू की गिरफ्तारी के लिए टीम लगाई गई है। जल्द ही उसे गिरफ्तार कर लिया जाएगा।
आगे की स्लाइड्स में देखिए, फोटोज...
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva